open-index/open-wikipedia-markdown huggingface dataset:
Νεκταρία Παναγή

Η **Νεκταρία Παναγή** (20 Μαρτίου 1990, Λάρνακα) είναι Κύπρια αθλήτρια του άλματος εις μήκος. Το ατομικό της ρεκόρ είναι 6.72 μ., το οποίο κατάφερε στο Άργος Ορεστικό στις 7 Ιουλίου 2018. Είναι ευρύτερα γνωστή για το χρυσό μετάλλιο στους Μεσογειακούς Αγώνες 2013, το αργυρό μετάλλιο στην Θερινή Πανεπιστημιάδα το 2017, την πρόκριση στον τελικό του Ευρωπαϊκού Πρωταθλήματος του 2018 και για την συμμετοχή της στα Παγκόσμια Πρωταθλήματα του 2017 και του 2019.

## Προσωπική ζωή
Στις 19 Ιανουαρίου 2019, παντρεύτηκε τον σύντροφο της, Δημήτρη Λουκά και απέκτησαν έναν γιο (γενν. 2 Μαρτίου 2022).

## Παραπομπές


## Εξωτερικοί σύνδεσμοι
* 

Κατηγορία:Αθλήτριες του άλματος εις μήκος
Κατηγορία:Κύπριες αθλήτριες του στίβου
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Κύπριοι Μεσογειονίκες
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Μεσογειακούς Αγώνες 2018
Νινέλ Κόντε

Η **Νινέλ Κόντε** (*Ninel Conde*, γεννημένη ως Νινέλ Ερρέρα Κόντε *Ninel Herrera Conde*, 29 Σεπτεμβρίου 1976 -) είναι Μεξικανή τραγουδίστρια, ηθοποιός και μοντέλο.

## Φιλμογραφία
**Τηλενουβέλες**
**Bajo un mismo rostro* - 1995, (γκεστ εμφάνιση) 
**La antorcha encendida* - 1996, ως Μίρτα
**Luz Clarita* - 1996, ως Έλσα Καρδένας (γκεστ εμφάνιση) 
**Perla* - 1998, (γκεστ εμφάνιση) 
**Catalina y Sebastián* - 1999, ως Πάτι
**Besos prohibidos* - 1999, ως Κάρεν
**La Revancha* - 2000, ως Ρέινα Ασκαρράγα
**Como en el cine* - 2001/02, ως Τοπάσιο "Λα Ματαδόρα"
**[[Rebelde]]* - 2004/06, ως Άλμα Ρέι
**[[Καμένοι για εκδίκηση|Fuego en la sangre]]* - 2008, ως Ροσάριο Μόντες ντε Ναβάρρο
**Mar de amor* - 2009/10, ως Καταλίνα "Κοράλ" Μιχάρες
**[[Κανόνες αγάπης|Porque el amor manda]]* - 2012/13, ως Ντίσκουα Πας ντε λα Σολεδάδ/Λουσία Μοντεμαγιόρ
**En tierras salvajes* - 2017, ως Καρολίνα Τινόκο Κρους
**El Señor de los Cielos* - 2018/20, ως Εβελίνα Λόπεζ

**Τηλεόραση**
**Al derecho y al derbez* - 1995
**Lo que callamos las mujeres* - 2001 
**La escuelita VIP* - 2004
**La hora pico* - 2004 
**Big Brother VIP* - 2004, ως Διαγωνιζόμενη/10η θέση
**[[Ugly Betty]]* - 2006, ως Σέξι γυναίκα (3 επεισόδια)
**El show de los sueños: Amigos del alma* - 2008, ως Διαγωνιζόμενη/5η θέση
**Desmadrugados* - 2009, ως Παρουσιάστρια
**Nueva vida* - 2013

**Ταινίες**
**7 mujeres, 1 homosexual y Carlos* - 2004, ως Μόνικα
**Mujeres infieles II* 

**Θέατρο**
**Mujeres frente al espejo* - 2002
**Alta atracción* - 2010
		
## Βραβεία & υποψηφιότητες
;Βραβεία Grammy Latino

;Βραβεία TVyNovelas

;Βραβεία Sol de Oro

;Βραβεία Palmas de Oro 

### Ειδικά Βραβεία

## Παραπομπές


## Εξωτερικοί Σύνδεσμοι

* 
*Ninel Conde's Official Site
*Ninel Conde's Official Channel in YouTube

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τραγουδιστές
Κατηγορία:Μεξικανές μοντέλα
Καμράν Αζίζ

Η **Καμράν Αζίζ** (1922 - 7 Μαρτίου 2017) ήταν Κύπρια μουσικός και φαρμακοποιός. Ήταν η πρώτη γυναίκα συνθέτης και η πρώτη γυναίκα φαρμακοποιός στην τουρκοκυπριακή κοινωνία. Συνείσφερε σημαντικά στην τουρκοκυπριακή λαϊκή μουσική στο βαθμό που αυτό το είδος ξεκίνησε και εξελίχθηκε στην σημερινή μορφή και υπό την σημερινή έννοια. Επίσης ήταν μια από τις πρώτες γυναίκες μουσικούς που έπαιξαν σε δημόσιο χώρο και πρωτοστάτησε στην διδασκαλία της δυτικής μουσικής μέσω του παιχνιδιού μαζί με την συνάδελφό της Ζαλέ Ντερβίς.

## Βιογραφία
Η Αζίζ γεννήθηκε το 1922 και ήταν η κόρη του Μεχμέτ Αζίζ, γιατρού γνωστού για την εξάλειψη της ελονοσίας στην Κύπρο. Η μεγαλύτερη αδερφή της, Τουρκάν Αζίζ, ήταν η πρώτη γυναίκα νοσοκόμα στην Κύπρο. Ξεκίνησε την μουσική της εκπαίδευση σε ηλικία 8 ετών με μαθήματα πιάνου. Αποφοίτησε από την Αμερικανική Ακαδημία της Λευκωσίας.

Σπούδασε φαρμακολογία μέσω ενός προγράμματος της κυπριακής κυβέρνησης, από όπου αποφοίτησε το 1994, και έγινε η πρώτη γυναίκα φαρμακοποιός μαζί με την Αϊσέ Ντανά.

## Μουσική καριέρα
Η Αζίζ ξεκίνησε το 1945 να μεταδίδει μουσικές εκπομπές στο Βρετανικό Στρατιωτικό Ραδιόφωνο. Την ίδια χρονιά ξεκίνησε να μεταφράζει κλασικά έργα στην τουρκική γλώσσα ενώ την επόμενη χρονιά ξεκίνησαν οι επίσημες μεταφράσεις κλασικών έργων στην Τουρκία. Ίδρυσε ένα μουσικό σύνολο που λεγόταν Kâmran Aziz ve Arkadaşları ("Η Καμράν Αζίζ και οι φίλοι") το 1950. Αυτό το μουσικό σύνολο ξεκίνησε με εμφανίσεις στο ραδιόφωνο και αργότερα στην τηλεόραση μέχρι το 1963. Ερμήνευε δημοφιλή τραγούδια και μεταφράσεις στα τουρκικά έργων της όπερας αλλά και συνθετών όπως ο Σούμπερτ. Οι εν λόγω μεταφράσεις έγιναν κυρίως από την ίδια την Αζίζ και την συνάδελφό της Ζαλέ Ντερβίς. Κατ'αυτόν τον τρόπο αναμορφώθηκε η μουσική της τουρκοκυπριακής κοινωνίας και διαδόθηκαν τα μουσικά σύνολα. Η Αζίζ και η Ντερβίς συνέθεσαν επίσης μουσική για τάνγκο και βαλς. Παρά το γεγονός ότι η πλειονότητα των συνθέσεών της δεν ήταν φολκλορικού χαρακτήρα, μερικά από τα τραγούδια της ήταν εμπνευσμένα από την κυπριακή λαϊκή μουσική. Αυτά τα τραγούδια αποδείχθηκαν ιδιαίτερα δημοφιλή και σήμερα παρουσιάζονται ως μέρος της τουρκοκυπριακής λαϊκής μουσικής.

Ο ρόλος της στην τουρκοκυπριακή λαϊκή παράδοση οδήγησε την Επιτροπή Πολιτισμού της Κυπριακής Δημοκρατίας να της απονείμει ειδικό βραβείο.

## Θάνατος
Η Αζίζ νοσηλεύτηκε με πνευμονικές επιπλοκές το 2017 και παρέμεινε στο κρατικό νοσοκομείο δρ. Μπουρχάν Ναλμπάντογλου στην βόρεια Λευκωσία για έναν μήνα. Πέθανε στις 7 Μαρτίου 2017 σε ηλικία 95 ετών, μια μέρα μετά την αναχώρησή της από το νοσοκομείο. Η κηδεία της πραγματοποιήθηκε στο τζαμί του Ισμαήλ Σαφά και τάφηκε στην Λευκωσία. Ο τουρκοκύπριος πρόεδρος Μουσταφά Ακιντζί και ο πρωθυπουργός Χουσεΐν Οζγκιουργκούν εξέδωσαν συλλυπητήρια μηνύματα για τον θάνατό της.

## Παραπομπές


Κατηγορία:Τουρκοκύπριοι
Ναταλία Ευαγγελίδου

Η **Ναταλία Ευαγγελίδου** (10 Μαρτίου 1991) είναι Κύπρια δρομέας μεσαίων αποστάσεων. Εκπροσώπησε την Κύπρο στους Αγώνες της Κοινοπολιτείας το 2014 και το 2018, καθώς και στους Μεσογειακούς Αγώνες του 2018. Κέρδισε πολλά μετάλλια στους Αγώνες των Μικρών Κρατών της Ευρώπης.

## Ατομικά ρεκόρ
**Ανοιχτός στίβος**

* 800 μέτρα - 2:01.77 (Χρυσή Ακτή 2018) **ΕΡ**
* 1500 μέτρα - 4:10.98 (Χρυσή Ακτή 2018) **ΕΡ**

**Κλειστός στίβος**

* 800 μέτρα - 2:06.52 (Βελιγράδι 2017) **ΕΡ**
* 1500 μέτρα - 4:14.62 (Αθλόνε 2018) **ΕΡ**
* 3000 μέτρα - 10:06.41 (Πειραιάς 2018)

## Παραπομπές


Κατηγορία:Κύπριες αθλήτριες
Κατηγορία:Δρομείς μεσαίων αποστάσεων
Κατηγορία:Αθλητές του στίβου στη Θερινή Πανεπιστημιάδα 2015
Κατηγορία:Αθλητές του στίβου στη Θερινή Πανεπιστημιάδα 2017
Κατηγορία:Αθλητές του στίβου στους Μεσογειακούς Αγώνες 2018
Άντρη Χριστοφόρου

Η **Άντρη Χριστοφόρου** (γενν. 2 Απριλίου 1992) είναι Κύπρια επαγγελματίας αθλήτρια της ποδηλασίας, που προς το παρόν συμμετέχει στο UCI Women's Continental Team Burgos Alimenta Women Cycling Sport. Το 2016 έγινε εθνική πρωταθλήτρια για την Κύπρο στην ποδηλασία δρόμου και στην ατομική ποδηλασία. Επιλέχθηκε να εκπροσωπήσει την Κύπρο στους Θερινούς Ολυμπιακούς Αγώνες 2016. Προκρίθηκε για να εκπροσωπήσει την Κύπρο στους Ο.Α. 2020 στην ποδηλασία δρόμου γυναικών.

## Παραπομπές


## Πηγές
* Antri Christoforou Olympedia
* Organico di 15 atlete per la Cogeas-Mettler con Olga Zabelinskaya e Amber Neben Cicloweb.it
* Doltcini - Van Eyck Sport UCI Women Cycling uci.org
* Women Cycling Sport uci.org
* Wiśniewska, Marta (29 December 2020). Małgorzata Jasińska's team has a new sponsor and a new name *Naszosie.pl*
*Cycling Archives, National Championship, Road, ITT, Elite, Cyprus (F) 2016
* Startlist Rio 2016 Cyclingfever.com
* Eleven Cypriots qualified for Tokyo 2020  *aroundtherings.com*
*Antri Christoforou at *ProCyclingStats*

Κατηγορία:Κύπριοι αθλητές
Λίνα Αριστοδήμου

Η **Λίνα Αριστοδήμου-Κουγιουμτζιάν** (30 Μαρτίου 1965) είναι Κύπρια αθλήτρια του αλπικού σκι. 

## Βιογραφία
Διαγωνίστηκε στους Χειμερινούς ΟΑ 1980 και στους Χειμερινούς ΟΑ 1984. Ήταν επίσης η πρώτη γυναίκα που εκπροσώπησε την Κύπρο σε Ολυμπιακούς Αγώνες. 

Το καλύτερο αποτέλεσμά της ήταν η κατάκτηση της 21ης θέσης στο σλάλομ, στο Σαράγεβο. 

Αδελφός της είναι ο Σωκράτης Αριστοδήμου.

## Παραπομπές

Κατηγορία:Κύπριοι αθλητές
Έλενα Παναρίτη

H **Έλενα Παναρίτη** (30  Σεπτεμβρίου 1968) είναι Ελληνίδα οικονομολόγος και πρώην μέλος του Ελληνικού Κοινοβουλίου.

## Νεαρή ηλικία και σπουδές
Η Έλενα Παναρίτη γεννήθηκε το 1968 στην Αθήνα. Σπούδασε Οικονομικά στο Αμερικανικό Κολέγιο της Ελλάδας, αποφοίτησε με πτυχίο το 1989 και το 1990 πήγε στο Πανεπιστήμιο της Μπολόνια της Ιταλίας, για να αποκτήσει μεταπτυχιακό τίτλο στα Διεθνή Οικονομικά. Το 1992, έλαβε μεταπτυχιακό στη Διεθνή Οικονομία και Ευρωπαϊκές Σπουδές από τη Σχολή Προηγμένων Διεθνών Σπουδών του Πανεπιστημίου Johns Hopkins και το 2003 μεταπτυχιακό στη Διοίκηση Επιχειρήσεων από το INSEAD.

## Παγκόσμια Τράπεζα
Η Παναρίτη άρχισε να εργάζεται στην Παγκόσμια Τράπεζα, στην Ουάσιγκτον, το 1991, ως περιφερειακή αναλυτής. Ως αναπληρώτρια υπάλληλος της τράπεζας για το Περού, επόπτευσε τα προγράμματα ιδιωτικοποίησης και αναδιάρθρωσης χρέους του κράτους. Βοήθησε επίσης στη διαμόρφωση των όρων που συμφωνήθηκαν με χώρες της Λατινικής Αμερικής, όπως η Βραζιλία, το Περού και η Βενεζουέλα, για δανεισμό διαρθρωτικών προσαρμογών, δημοσιονομικές προσαρμογές και ιδιωτικοποιήσεις.

Ως ειδικός διαχείρισης του δημόσιου/ιδιωτικού τομέα στην Παγκόσμια Τράπεζα, η Παναρίτη εργάστηκε, μεταξύ άλλων προγραμμάτων, στις μεταρρυθμίσεις για τα δικαιώματα ιδιοκτησίας στις Φιλιππίνες και στις δικαστικές μεταρρυθμίσεις στο Τρινιντάντ και Τομπάγκο και σχεδίασε τους όρους για δάνειο 100 εκατομμυρίων δολαρίων στο Μαρόκο.

## Ακαδημία
Από το 2001 και μετά, η Παναρίτη υπήρξε επισκέπτρια λέκτορας στη Σχολή Ουάρτον του Πανεπιστημίου της Πενσυλβάνια με θέμα τα δικαιώματα στέγασης.

## Πολιτική
Εξελέγη βουλευτής Επικρατείας στις εκλογές του 2009 με το ΠΑΣΟΚ. Δεν ήταν υποψήφια στις γενικές εκλογές του 2012, στις οποίες το ΠΑΣΟΚ έχασε περίπου 30 ποσοστιαίες μονάδες.

Τον Μάιο του 2015, κατά τη διάρκεια της ελληνικής χρηματοοικονομικής κρίσης, ο τότε υπουργός Οικονομικών, Γιάνης Βαρουφάκης, διόρισε την Παναρίτη ως εκπρόσωπο της Ελλάδας στο Διεθνές Νομισματικό Ταμείο. Ο διορισμός της προκάλεσε κριτική από μέλη της κυβέρνησης και του κυβερνώντος κόμματος ΣΥΡΙΖΑ και την 1η Ιουνίου 2015 παραιτήθηκε από τη θέση της.

## Συγγραφή βιβλίων
Έχει συγγράψει πολλά βιβλία και άρθρα για τα οικονομικά.

## Παραπομπές


## Εξωτερικοί σύνδεσμοι
* Επίσημος ιστότοπος «Prosperity Unbound»

Κατηγορία:Έλληνες οικονομολόγοι
Κατηγορία:Οικονομολόγοι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Κέιτ Μίλετ

Η **Κέιτ Μίλετ** (αγγλικά: *Katherine Murray Millett*) γεννήθηκε στις 14 Σεπτεμβρίου του 1934 στη Μινεσότα της Αμερικής, και πέθανε στις 6 Σεπτεμβρίου του 2007 στο Παρίσι της Γαλλίας. Ήταν Αμερικανίδα φεμινίστρια, συγγραφέας, καλλιτέχνιδα και ακτιβίστρια. Το πρώτο της βιβλίο, Σεξουαλική Πολιτική (sexual politics), αναφέρεται στη δύναμη του γένους και της σεξουαλικότητας στις σχέσεις.

Η Μίλετ πήρε το πρώτο της πτυχίο το 1956 από το πανεπιστήμιο της Μινεσότας. Μετά από δύο χρόνια πήρε το μεταπτυχιακό της με μεγάλη διάκριση από το πανεπιστήμιο της Οξφόρδης. Αφού δίδαξε αγγλικά στο πανεπιστήμιο της Βόρειας Καρολίνας μετακόμισε στην Νέα Υόρκη για να κάνει την καριέρα της ως καλλιτέχνιδα. Το 1961 μετακόμισε στο Τόκιο όπου δίδαξε αγγλικά και σπούδασε γλυπτική. Το 1965 γύρισε στην Νέα Υόρκη να διδάξει αγγλικά και φιλοσοφία, ενω ήταν παντρεμένη με έναν Γιαπωνέζο γλύπτη (χώρισαν το 1985). Το 1970 πήρε το διδακτορικό της απο το Πανεπιστήμιο της Κολούμπια. Η διατριβή της, ένα έργο που συνδυάζει την λογοτεχνία με την κοινωνιολογία και την ανθρωπολογία, δημοσιεύτηκε την ίδια χρονιά με την Σεξουαλική Πολιτική. Το βιβλίο της που ορίζει τους στόχους του φεμινιστικού κινήματος έγινε μεγάλη επιτυχία που έκανε την Μίλετ γνωστή. Το τελευταίο της βιβλίο δημοσιεύτηκε το 2001 με το όνομα η μητέρα Μίλετ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί φεμινιστές
Κατηγορία:Αμερικανοί ακτιβιστές
Κατηγορία:Αμερικανοί συγγραφείς
Κατηγορία:Αμερικανοί ζωγράφοι
Ρομπέρ-Ζωρζ Νιβέλ

Ο **Ρομπέρ-Ζωρζ Νιβέλ** (*Robert Georges Nivelle*, 15 Οκτωβρίου 1856 – 22 Μαρτίου 1924) ήταν Γάλλος στρατηγός του πυροβολικού ο οποίος πολέμησε στην Εξέγερση των Μπόξερ και στον Α΄ Παγκόσμιο Πόλεμο. Τον Μάιο του 1916 διαδέχθηκε τον Φιλίπ Πεταίν (Philippe Pétain) ως διοικητής της γαλλικής Δεύτερης Στρατιάς ενώ ήταν εν εξελίξει η Μάχη του Βερντέν και ηγήθηκε των αντεπιθέσεων που εξανάγκασαν τις γερμανικές δυνάμεις να αναδιπλωθούν στα τέλη του 1916. Τόσο ο ίδιος όσο και ο στρατηγός Σαρλ Μανζέν (Charles Mangin) κατηγορήθηκαν πως κατά τη διάρκεια των επιχειρήσεων αυτών χάθηκαν άσκοπα οι ζωές χιλιάδων Γάλλων στρατιωτών.

Τον Δεκέμβριο του 1916, έπειτα από τις επιτυχίες στο Βερντέν, ο Νιβέλ ανέλαβε τη διοίκηση του γαλλικού στρατού στο Δυτικό Μέτωπο, κυρίως χάρη στην πειστικότητά του απέναντι σε Γάλλους και Βρετανούς πολιτικούς ηγέτες, βοηθούμενος και από την ευχέρεια με την οποία μιλούσε την αγγλική γλώσσα. Ήταν υπεύθυνος για την επίθεση στο Σαμέν ντε Νταμ (Chemin des Dames) η οποία προκάλεσε σκεπτικισμό και ανησυχία ήδη από τα στάδιο του σχεδιασμού της. Κατά την επίθεση αυτή οι γαλλικές δυνάμεις υπέστησαν βαρύτατες απώλειες χωρίς όμως να διασπαστεί το Δυτικό Μέτωπο. Εξαιτίας της αποτυχίας της ξέσπασε μεγάλη ανταρσία που επεκτάθηκε στις μισές περίπου μονάδες του Γαλλικού Στρατού που δεν ανέλαβε άλλη κύρια επιθετική ενέργεια για αρκετούς μήνες. Ο Νιβέλ αντικαταστάθηκε από τον Πετέν στις 15 Μαΐου 1917.

## Παραπομπές


## Βιβλιογραφία
* Blake, Robert (editor); *The Private Papers of Douglas Haig 1914–1918*, London 1952
* 
* Grigg, John. *Lloyd George: War Leader, 1916–1918* (2002) pp 35–44, 81–98
* Hattersley, Roy. *David Lloyd George* (2010) pp 426–33
* Lloyd George, David. * War Memoirs* (2nd ed. 1938) vol 1 ch 50 on "The Nivelle Offensive" pp 873–908
* 
* 
* Woodward, David R. *Field Marshal Sir William Robertson* (Westport Connecticut & London). Praeger, 1998, 

## Εξωτερικοί σύνδεσμοι
* 

Κατηγορία:Γάλλοι στρατηγοί
Κρατιδιακές εκλογές της Ρηνανίας-Παλατινάτου (2021)

Στις 14 Μαρτίου 2021 διεξήχθησαν **[[Ομόσπονδα κρατίδια της Γερμανίας|κρατιδιακές]] εκλογές στη [[Ρηνανία-Παλατινάτο|Ρηνανία–Παλατινάτο]]**, για να εκλεγούν τα μέλη του 18ου Λάνταγκ (κοινοβουλίου). 

Γύρω στους 3 εκατομμύρια εκλογείς κλήθηκαν στις κάλπες να ψηφίσουν, και την Κυριακή η προσέλευση ήταν 64,4% (στις εκλογές του 2016 ήταν 70,4%). Έξι κόμματα πέρασαν το εκλογικό όριο και μπήκαν στο κοινοβούλιο. Το Σοσιαλδημοκρατικό Κόμμα κέρδισε τις περισσότερες έδρες, ενώ οι Ελεύθεροι Ψηφοφόροι μπήκαν για πρώτη φορά στο Λάνταγκ.

Μετά τις εκλογές το Σοσιαλδημοκρατικό Κόμμα, οι Πράσινοι και το Ελεύθερο Δημοκρατικό Κόμμα σχημάτισαν κυβέρνηση συνεργασίας. Η Μαλού Ντρέιερ (ΣΔΚ) επανεξελέγη πρωθυπουργός για τρίτη φορά.

## Εκλογικό σύστημα
Το εκλογικό σύστημα είναι μικτό.

* Τα 52 μέλη εκλέγονται άμεσα, με πλειοψηφικό σύστημα από ισάριθμες μονοεδρικές εκλογικές περιφέρειες.
* Τα 49 μέλη εκλέγονται με αναλογική εκπροσώπηση από 4 πολυεδρικές εκλογικές περιφέρειες. Το εκλογικό όριο είναι 5%.

Ο ελάχιστος αριθμός μελών του κοινοβουλίου είναι 101. Πρόσθετες έδρες, που ονομάζονται «παραπανίσιες», μπορούν να διατεθούν στα κόμματα ώστε να αντισταθμιστούν οι ανισότητες του μικτού συστήματος. 

Ο εκλογέας που ψηφίζει πρέπει να βάλει δύο σταυρούς προτίμησης. Η «πρώτη ψήφος» είναι για τον υποψήφιο της μονοεδρικής περιφέρειας και η «δεύτερη ψήφος» είναι για τον υποψήφιο της αναλογικής εκπροσώπησης.
Αρχείο:Stimmzettel Landtagswahl Rheinland-Pfalz 2021.jpg|Ψηφοδέλτιο της 28ης εκλ. περιφέρειας
Αρχείο:Stimmzettel LTW RLP Wahlkreis5 2021-03-14.jpg|Ψηφοδέλτιο της 5ης εκλ. περιφέρειας


## Αποτελέσματα

## Παραπομπές


Ρηνανια Π
Κατηγορία:Εκλογές στη Ρηνανία-Παλατινάτο
Ματάλα

Η **Ματάλα** () είναι πόλη και δήμος στην επαρχία Ουίλα της Ανγκόλας. Ο δήμος είχε πληθυσμό 262.763 κατοίκων το 2014.

Η Ματάλα βρίσκεται κατά μήκος του ποταμού Κουνένε σε υψόμετρο περίπου 1.300 μέτρων πάνω από την επιφάνεια της θάλασσας. Ο υδατοφράκτης Ματάλα βρίσκεται σε αυτό το σημείο κατά μήκος του ποταμού.

## Μεταφορές
Βρίσκεται στη νότια γραμμή των σιδηροδρόμων της Ανγκόλας.

## Παραπομπές


Κατηγορία:Πόλεις της Ανγκόλας
Κίμπερλι Ντος Ράμος

H **Κίμπερλι Ντος Ράμος** (*Kimberly Dos Ramos*, γεννημένη ως Κίμπερλι Ντος Ράμος ντε Σόουσα *Kimberly Dos Ramos De Sousa*, 15 Απριλίου 1992 -) είναι Βενεζουελανή ηθοποιός, μοντέλο, χορεύτρια, show animator και τραγουδίστρια. 

## Φιλμογραφία
**Hechizo de amor* - 2000, ως Μαρτίκα Σάντσεζ
**Más que amor, frenesí* - 2001, ως Αναστάσια "Τάτι" Λάρα Φαχάρδο
**Las González* - 2002, ως Πετούνια Πίνια Γκονσάλες
**La Cuaima* - 2003/04, ως Μπάμπι Κάσερες Ροβάινα
**Amor a palos* - 2005/06, ως Χουλιέτα Σοριάνο
**La Trepadora* - 2008, ως Εουχένια Αλκόι ντελ Κασάλ
**Que el cielo me explique* - 2011, ως Κάρεν Μοντέρο
**Grachi* - 2011/12, ως Ματίλντα Ρομάν
**El rostro de la venganza* - 2012/13, ως Κατερίνα Αλβαράδο
**Marido en alquiler* - 2013/14, ως Πατρίσια Ιμπάρρα Πάλμερ
**Tierra de reyes* - 2014/15, ως Ιρίνα ντελ Χούνκο
**Los Ocho* - 2015, ως Ντιάνα (ταινία μικρού μήκους)
**¿Quién es quién?* - 2015/16, ως Φερνάντα Μανρίκε ντε Πέρες/Ισαμπέλα Φερνάντα Μπλάνκο
**[[Η αγάπη ήρθε|Vino el amor]]* - 2016/17, ως Γκρασιέλα Παλάσιος
**Por amar sin ley* - 2018/19, ως Σοφία Αλκοσέρ
**[[Ρούμπι (σειρά, 2020)|Rubí]]* - 2020, ως Μαριμπέλ ντε λα Φουέντε

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
* 
* 
* Kimberly Dos Ramos on Keek
* Kimberly Dos Ramos on Instagram

Κατηγορία:Βενεζουελάνοι ηθοποιοί
Κατηγορία:Βενεζουελάνοι μοντέλα
Κατηγορία:Βενεζουελάνοι τραγουδιστές
Γκαμπέλα (Ανγκόλα)

Η **Γκαμπέλα** () είναι πόλη, με πληθυσμό 116.903 κατοίκους (2014), στον δήμο Πόρτο Αμποΐμ, στην επαρχία Κουάνζα Σουλ, στην Ανγκόλα. Αποτελεί έδρα αυτού του δήμου. Η κοινότητα καταλαμβάνει έκταση 459 τετ. χλμ και έχει πληθυσμό 184.723 κατοίκους. Ιδρύθηκε ως *Ν'Γκεμπέλα* στις 28 Σεπτεμβρίου 1907.

Γύρω από την πόλη, υπάρχουν περιοχές σαβάνας και δασών με μοναδικά φυτά και ζώα. Το ακαλάτ της Γκαμπέλα *(Sheppardia gabela)**,* ενός είδους πτηνού, καταγράφηκε αρχικά στην περιοχή από τους επιστήμονες και στη συνέχεια έλαβε το όνομά του από την πόλη, όπως ήταν ο κεφαλάς της Γκαμπέλα *(Prionops gabela)* και ο κεφαλάς των θάμνων της Γκαμπέλα *(Laniarius amboimensis)*. Αυτά τα απειλούμενα είδη βρίσκονται μόνο στα υψίπεδα κοντά στην Γκαμπέλα.

## Μεταλλεία και μεταφορές
Η Γκαμπέλα είχε ορυχείο το οποίο συνδεόταν σιδηροδρομικά με γραμμή εύρους 610 χιλιοστών με το Πόρτο Αμποΐμ.

## Παραπομπές


Κατηγορία:Πόλεις της Ανγκόλας
Νίκος Κασάπης

Ο **Νίκος Κασάπης** (γεννήθηκε στις 15 Φεβρουαρίου 1944) είναι Έλληνας πρώην ποδοσφαιριστής και προπονητής, ο οποίος αγωνίστηκε για δέκα χρόνια στην ομάδα του Ηρακλή και συνέχισε στις ομάδες της Ρόδου και του Άρη.

## Καριέρα
O Κασάπης αγωνίσθηκε σε ηλικία 17 χρονών στην Α' Εθνική Γερμανίας με τη φανέλα της Ζανκτ Πάουλι.  Δυο χρόνια αργότερα ξεκίνησε να αγωνίζεται στον Ηρακλή, σε ηλικία δεκαεννέα ετών, και έπαιξε στα δύο ευρωπαϊκά παιχνίδια εναντίον της Ρεάλ Σαραγόσα το φθινόπωρο του 1963. Έπαιξε στην ομάδα ως το 1972 και είναι δέκατος σκόρερ στην ιστορία του Ηρακλή με 38 γκολ, ενώ η καλύτερη θέση που κατέκτησε με τους "κυανόλευκους" είναι η πέμπτη της σεζόν 1970-71.

Το καλοκαίρι του 1972 μεταπήδησε στην ομάδα της Ρόδου για να παίξει στην Β΄ Εθνική και ένα χρόνο αργότερα μεταγράφηκε στον Άρη και έπαιξε σε 31 αγώνες πρωταθλήματος, σκοράροντας έξι φορές. Την επόμενη χρονιά ήλθε σε ρήξη με την διοίκηση των "κίτρινων" και απείχε από τις προπονήσεις μαζί με άλλους τέσσερις ποδοσφαιριστές του Άρη. Τελικά, μετά το τέλος της σεζόν αποτέλεσε παρελθόν από τον σύλλογο.

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Σ. Ρόδου
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Αναγέννησης Άρτας
Κατηγορία:Προπονητές ποδοσφαίρου Νίκης Βόλου
Κινμπάγια

μικρογραφία|Καθιστό αγαλματίδιο ενός αρχηγού των Κινμπάγια, από την Κολομβία.
Οι **Κινμπάγια** ήταν ένας προκολομβιανός πολιτισμός από του οποίου ο πληθυσμός ζούσε στον Ισημερινό και στην Κολομβία. Οι Κινμπάγια είναι γνωστοί για την τέχνη τους που αποτελούταν απο μικρά η μεγάλα χρυσά αγάλματα φτιαγμένα με μεγάλη λεπτομερή ακρίβεια που πιθανώς απεικόνιζαν θεότητες της εποχής. Η περίοδος εμφάνισής τους φαίνεται να είναι ο 1ος αιώνας π.Χ. ενώ από τον 4ο έως τον 7ο αιώνα μ.Χ παρατηρούμε την περίοδο ακμής τους. Η παρακμή τους άρχισε απο τα τέλη του 7ου αιώνα και μέχρι τον 10ο αιώνα είχαν εξαφανιστεί.

## Γεωργία
Η οικονομία των Κινμπάγια εξαρτιόταν άμεσα απο την γεωργία. Είμαστε πλέον σίγουροι ότι οι Κινμπάγια καλλιεργούσαν Καλαμπόκι, Αβοκάντο και Γκουάβα.

## Έθιμα
Οι Κινμπάγια είχαν την συνήθεια όταν νικούσαν σε έναν πόλεμο να παίρνουν τα κεφάλια των εχθρών τους και να τα διακοσμούν ως τρόπαια. Επίσης έχουμε εμφανή σημάδια κανιβαλισμού ως προς τους ηττημένους εχθρούς.
## Παραπομπές

Κατηγορία:Εξαφανισθέντες λαοί
Κατηγορία:Προκολομβιανοί πολιτισμοί
Βασιλική Αγίου Ιωάννη Μαγκούτη

Η **Βασιλική Αγίου Ιωάννη Μαγκούτη** (αναφέρεται και ως Μαγγούτη) ήταν χριστιανικός ναός στη συνοικία της Πλάκας βόρεια της Ακρόπολης.

## Τοποθεσία
Η συγκεκριμένη κατασκευή βρισκόταν επί της σημερινής Οδού Ερεχθέως, στην αθηναϊκή συνοικία της Πλάκας, σε κοντινή απόσταση της εκκλησίας των Αγίων Αναργύρων Κολοκυνθών.

## Ιστορία και περιγραφή
Ανεγερθείσα το 871, σύμφωνα με σχετική κτητορική επιγραφή η οποία ανευρέθηκε εντός των ερειπίων της, η συγκεκριμένη ξυλόστεγη βασιλική αποτελείτο από τρία κλίτη. Το 1841, ο Γάλλος αρχιτέκτονας Αντρέ Κουσώ, κατά τη διάρκεια επίσκεψής του, βρήκε την συγκεκριμένη κατασκευή σε ερειπωμένη κατάσταση, προχωρώντας, παράλληλα, σε σειρά καταγραφών των καταλοίπων της. Συγκεκριμένα, παρατήρησε την ύπαρξη κιονοστοιχιών, οι οποίες και χώριζαν μεταξύ τους τα τρία κλίτη, καθώς και, παράλληλα, το ορθογώνιο σχήμα της, το οποίο, πιθανώς, να οφείλετο σε αρχιτεκτονικής φύσεως τροποποιήσεις τις οποίες υπέστη κατά τη διάρκεια της φραγκικής περιόδου. Πάνω από τη μεσαία πύλη, στη δυτική πλευρά της βασιλικής, υπήρχε κόγχη η οποία ήταν διακοσμημένη με τοιχογραφία η οποία αναπαριστούσε τον Άγιο Ιωάννη να κρατάει ειλητάριο στο δεξί και πινάκιο στο αριστερό με την κομμένη κεφαλή του. Επί του αετώματος του μεσαίου κλίτους υπήρχε δίλοβο παράθυρο, το οποίο ήταν πλαισιωμένο από εντοιχισμένα ανάγλυφα θωράκια. Τα τελευταία, πιθανότατα προέρχονταν από το τέμπλο του παλαιού ναού, γεγονός το οποίο και τεκμηριώνεται από σχετική επιγραφή, χρονολογούμενης στον 12ο αιώνα και αναφερόμενης στην ανακαίνιση του τέμπλου από μέλη της αθηναϊκής οικογένειας Σποργίτη, η οποία ανευρέθηκε στη συγκεκριμένη τοποθεσία, ενώ εντοιχίστηκαν κατά τη διάρκεια των τροποποιήσεων τις οποίες υπέστη η βασιλική κατά τη διάρκεια της φραγκικής περιόδου. Έως τις αρχές του 20ού αιώνα, τα συγκεκριμένα θωράκια βρίσκονταν εντός του προαυλίου χώρου της γειτονικής εκκλησίας των Αγίων Αναργύρων Κολοκυνθών, μετοχιού του Παναγίου Τάφου, προτού, στη συνέχεια, μεταφερθούν εντός του Βυζαντινού και Χριστιανικού Μουσείου. Τα υπέρθυρα των τριών πυλών, στη δυτική πλευρά της βασιλικής, έφεραν ανάγλυφες διακοσμήσεις, ενώ εντός αυτής σώζονταν κατάλοιπα τοιχογραφιών, ιδιαιτέρως εντός του ιερού.

## Παραπομπές


## Πηγές

* 

Κατηγορία:Βυζαντινές εκκλησίες στην Αθήνα
Κατηγορία:Αρχαιολογικοί τόποι στην Ελλάδα
Κατηγορία:Βασιλικές στην Ελλάδα
Τσανκάι

μικρογραφία|240x240εσ|Χαλί των Τσανκάι
Ο πολιτισμός των Τσανκάι υπήρξε ένας προκολομβιανός πολιτισμός από του οποίου οι άνθρωποι έζησαν στο σημερινό Περού απο το 1000 έως και το 1470 μ.Χ. Ασχολήθηκαν με την γεωργία με τις ξύλινες ή μάλλινες κατασκευές και με το κυνήγι. Ένας ακόμη βασικός τομέας της καθημερινότητας τους υπήρξε και η αλιεία. Από την τέχνη δεν λείπουν όμορφα διακοσμημένα χαλιά ενώ ο κόσμος κυρίως μαζευόταν σε πυραμίδες - ναούς.

## Παραπομπές


Κατηγορία:Προκολομβιανοί πολιτισμοί της Νότιας Αμερικής
Εκκλησία Αγίας Μαρίνας (Θησείο)

Η **Εκκλησία Αγίας Μαρίνας** είναι χριστιανικός ναός στην Αθήνα, στην Περιφέρεια Αττικής, στην Ελλάδα.

## Τοποθεσία
Η συγκεκριμένη κατασκευή βρίσκεται εντός της συνοικίας του Θησείου, στο κέντρο της Αθήνας, σε κοντινή απόσταση ομώνυμης εκκλησίας, ύστερης χρονολογίας.

## Ιστορία και περιγραφή
Ανεγερθείσα κατά τις αρχές του 13ου αιώνα, η συγκεκριμένη υπόγεια εκκλησία, αφιερωμένη στην Αγία Μαρίνα, βρίσκεται εντός σπηλαίου σκαμμένου στον Λόφου των Νυμφών και αποτελεί μέρος, σήμερα, ομώνυμης εκκλησίας, ύστερης χρονολογίας. Ευρισκόμενη εντός του νότιου τμήματος του σημερινού κτίσματος, λειτουργεί, πλέον, ως βαπτιστήριο. Έπειτα από περίοδο αναστηλωτικών εργασιών, αριθμός τοιχογραφιών αποκαλύφθηκαν και, πλέον, είναι ορατές, η πλειοψηφία εκ των οποίων χρονολογούνται από την υστεροβυζαντινή περίοδο, ενώ άλλες, μικρότερες ως προς τον αριθμό, χρονολογούνται στον 13ο αιώνα. Από το εξωτερικό του σπηλαίου, ο θόλος της εκκλησίας είναι ορατός.

## Παραπομπές


## Πηγές

* 

Κατηγορία:Αρχαιολογικοί τόποι στην Ελλάδα
Κατηγορία:Βυζαντινές εκκλησίες στην Αθήνα
Γκοϊάς (πόλη)

Το **Γκοϊάς** είναι ένας δήμος στην πολιτεία Γκοϊάς στη Βραζιλία. Ο πληθυσμός εκτιμάται ότι είναι 22381 κάτοικοι και η έκταση είναι 3108 τετραγωνικά χιλιόμετρα. Είναι η πρώην πρωτεύουσα του κράτους και διατηρεί ένα μεγάλο μέρος της αποικιακής κληρονομιάς του. Το 2002 μπήκε στη λίστα με τα Μνημεία Παγκόσμιας Κληρονομιάς της UNESCO.

## Μνημείο Παγκόσμιας Κληρονομιάς
Η πόλη Γκοϊάς ήταν η πρώτη πρωτεύουσα της πολιτείας Γκοϊάς μέχρι το 1937 όταν η έδρα της κυβέρνησης μεταφέρθηκε στην τότε πρόσφατα χτισμένη πόλη Goiânia. Ιδρύθηκε από τον διάσημο εξερευνητή Βαρθολομαίο Μπουένο ντα Σίλβα, ο οποίος είχε το παρατσούκλι Ανχαγουέρα. Η πόλη αυτή κατά τα αποικιακά χρόνια είχε την ονομασία Vila Boa de Goyaz ("Καλό Χωριό Γκόγιαλ" στα αρχαία πορτογαλικά). Δεδομένης της ιστορικής σημασίας της, το ιστορικό κέντρο της πόλης Γκοϊάς συμπεριλήφθηκε το 2001 στη λίστα με τα Μνημεία Παγκόσμιας Κληρονομιάς της UNESCO.

## Πολιτικά δεδομένα

* Ενεργοί ψηφοφόροι : 17,813 (2016)
* Δήμαρχος : καθηγητής Selma de Oliveira Bastos Pires (Εργατικό Κόμμα) (2013 - σήμερα)
* Αντιδήμαρχος : ιερέας Marcia Cristina Parreira Santos (Σοσιαλδημοκρατικό Κόμμα της Βραζιλίας) (2017 - σήμερα)
* Μέλη δημοτικού συμβουλίου : 9

## Δημογραφικά δεδομένα

* Πληθυσμός το 1980: 42,958
* Πληθυσμός το 2010: 24,727
* Δείκτης ανάπτυξης του πληθυσμού 1980/2010 : σχεδόν -42.44%
* Πληθυσμός το 2018: 22,916

## Εκπαίδευση και υγεία

* Ποσοστό μορφωμένων κατοίκων : 85.4%
* Ποσοστό θνησιμότητας βρεφών : 28.53 ανά 1,000 γεννήσεις
* Σχολεία : 52 (2006) με 7,913 μαθητές
* Ανώτατη εκπαίδευση : UEG - Campus Cora Coralina, UFG - Regional Goiás
* Νοσοκομεία : 1 (2019)

## Οικονομία
Η οικονομία της περιοχής βασίζεται στον τουρισμό, την εκτροφή βοοειδών και τη γεωργία. Ο πληθυσμός των βοοειδών κυμαίνεται στα 241,000 ζώα. Τα κύρια αγροτικά προϊόντα ήταν οι μπανάνες, τα πορτοκάλια, το ρύζι (2,600 εκτάρια), τα φασόλια, το καλαμπόκι (3,800 εκτάρια), η σόγια και το σιτάρι.
File:Museu_das_Bandeiras_01.jpg|Antiga Casa da Câmara e Cadeia, atual MuBan
File:Largo_do_Chafariz_diagonal_frente.jpg|Chafariz de Cauda
File:Centro_histórico_de_Goiás,_LabAm_(0926).jpg|Casa de Cora Coralina
File:Casa_do_Bispo_(Cidade_de_Goiás,_Brasil)_.jpg|Casa do Bispo
File:Centro_histórico_de_Goiás,_LabAm_(0771).jpg|Igreja de Nossa Senhora d'Abadia
File:Centro_histórico_de_Goiás,_LabAm_(0491).jpg|Igreja de Nossa Senhora do Carmo
File:Pal_Conde_dos_Arcos.JPG|Palácio do Conde dos Arcos
File:Quartel_do_XX_-_Cidade_de_Goiás.jpg|Quartel do XX


## Παραπομπές

*Frigoletto

## Εξωτερικοί σύνδεσμοι

* Site da Cidade de Goiás 
*Goiás, Património da Humanidade
*** [https://web.archive.org/web/20120213113434/http://www.goiasagito.com/index.html Informações sobre da Cidade de Goiás]**
*Cidade de Goiás
*City Brasil-Goiás
*Fogareu Procession 
*Prefeitura Municipal da cidade de Goiás

Κατηγορία:Πόλεις της Βραζιλίας
Βασιλικοί Τάφοι της Δυναστείας Τζόσον

Οι **βασιλικοί τάφοι της δυναστείας Τζόσον** αποτελούνται από 40 τάφους των μελών της κορεατικής δυναστείας των Τζόσον (1392-1897). Είναι διάσπαρτοι σε περισσότερες από 18 τοποθεσίες σε ολόκληρη την Κορέα. Χτίστηκαν για να τιμήσουν και να αποδώσουν σεβασμό στους προγόνους και τα επιτεύγματά τους και για να διατηρήσουν τη βασιλική τους εξουσία. Οι τάφοι αυτοί έχουν καταχωρισθεί στην λίστα με τα Μνημεία Παγκόσμιας Κληρονομιάς της UNESCO το 2009.

## Παραπομπές

## Εξωτερικοί σύνδεσμοι
* UNESCO - Royal Tombs of the Joseon Dynasty
* Oriental Architecture
Κατηγορία:Αρχαιολογικοί τόποι στην Ασία
Κατηγορία:Τάφοι
Κατηγορία:Κτίρια και κατασκευές στη Νότια Κορέα
Κατηγορία:Μνημεία Παγκόσμιας Κληρονομιάς στη Νότια Κορέα
Δάση Σεννονγκτζιά

Τα **Δάση Σεννονγκτζιά** (απλοποιημένα κινέζικα: 神农架林区; παραδοσιακά κινέζικα: 神農架林區; πινγίν: Shénnóngjià Línqū) είναι μια διοικητικά αυτόνομη περιοχή στη ΒΔ επαρχία Χαμπέι, στη Λαϊκή Δημοκρατία της Κίνας, που υπάγεται άμεσα στις αρμοδιότητες και την προστασία της τοπικής κυβέρνησης.

## Περιγραφή
Καταλαμβάνει 3.253 τετραγωνικά χιλιόμετρα (1.256 τετραγωνικά μίλια) στη δυτικ;H Χαμπέι και το 2007 ο πληθυσμός εκτιμάται πως ήταν 74.000 κάτοικοι. Στις 17 Ιουλίου 2016, τα Δάση Σεννονγκτζιά καταχωρήθηκαν στη λίστα με τα Μνημεία Παγκόσμιας Κληρονομιάς της UNESCO ενώ καταλαμβάνουν την 50ή θέση στην λίστα με τα Μνημεία Κληρονομιάς που βρίσκονται στην Κίνα.

Ο πληθυσμός στην επαρχία Χαμπέι είναι κατά 95% Κινέζοι Χαν και κατά 5% Κινέζοι Τούτζια.

## Εξωτερικοί σύνδεσμοι
* 

Κατηγορία:Δάση
Κατηγορία:Μνημεία Παγκόσμιας Κληρονομιάς
Κατηγορία:Περιοχές της Κίνας
Ιστορία των anime

Η **ιστορία των anime** αρχίζει στις αρχές του 20ου αιώνα, με τις πρώτες επαληθεύσιμες ταινίες να χρονολογούνται από το 1906.  Πριν από την έλευση του κινηματογράφου, η Ιαπωνία είχε ήδη πλούσια παράδοση στην ψυχαγωγία, με τις ιαπωνικές παραστάσεις "*utsushi-e*", που ήταν δημοφιλής τον 19ο αιώνα, ένας τύπος ιαπωνικής παράστασης με "magic lantern", όπου χρησιμοποιούνταν πολύχρωμες ζωγραφιστές φιγούρες που κινούνταν σε όλη την οθόνη προβολής. Πιθανώς εμπνευσμένο από τις ευρωπαϊκές παραστάσεις φαντασμαγορίας, οι σόουμαν utushi-e χρησιμοποιούσαν μηχανικές διαφάνειες και ανέπτυξαν ελαφρούς ξύλινους προβολείς χειρός, έτσι ώστε πολλά άτομα να ελέγχουν τις κινήσεις διαφορετικών προβαλλόμενων μορφών.

Η πρώτη γενιά animator στα τέλη της δεκαετίας του 1910 περιλάμβανε τους Ōten Shimokawa, Jun'ichi Kōuchi και Seitaro Kitayama, οι οποίοι συχνά αναφέρονται ως "πατέρες" των άνιμε. Ταινίες προπαγάνδας, όπως το *Momotarō no Umiwashi* (1943) και το *Momotarō: Umi no Shinpei* (1945), με την τελευταία να είναι η πρώτη ταινία άνιμε μεγάλου μήκους, δημιουργήθηκαν κατά τη διάρκεια του Β 'Παγκοσμίου Πολέμου. Κατά τη διάρκεια της δεκαετίας του 1970, τα άνιμε αναπτύχθηκαν περαιτέρω, με την έμπνευση των animators της Disney, διαχωρίζοντας τα από τις δυτικές τους ρίζες, και αναπτύσσοντας ξεχωριστά υποείδη όπως το mecha και το super robot. Τυπικές εκπομπές αυτής της περιόδου περιλαμβάνουν τα *Astro Boy*, το *Lupine III* και *Mazinger Z.* Κατά τη διάρκεια αυτής της περιόδου πολλοί παραγωγοί έγιναν διάσημοι, ειδικά οι Hayao Miyazaki και Mamoru Oshii .

Στη δεκαετία του 1980, τα anime έγιναν mainstream στην Ιαπωνία, βιώνοντας μια άνθηση στην παραγωγή με την άνοδο της δημοτικότητας κάποιων άνιμε όπως το *Gundam*, το *Macross*, το *[[Dragon Ball]]* και είδη άνιμε όπως το real robot, το space opera και το cyberpunk . Επίσης, τα άνιμε "*Space Battleship Yamato"* και "*Super Dimension Fortress Macross"* απέκτησαν παγκόσμια επιτυχία αφού προσαρμόστηκαν για το δυτικό κοινό ως *Star Blazers* και *Robotech* αντίστοιχα.

Η ταινία *[[Akira]]* έγραψε ρεκόρ το 1988 για το κόστος παραγωγής μιας ταινίας άνιμε και έγινε διεθνής επιτυχία. Αργότερα, το 2004, οι ίδιοι δημιουργοί παρήγαγαν το *Steamboy*, το οποίο πήρε την θέση ως την πιο ακριβή ταινία anime. Το *[[Ταξίδι στη Χώρα των Θαυμάτων|Spirited Away]]* μοιράστηκε το πρώτο βραβείο στο Φεστιβάλ Κινηματογράφου του Βερολίνου το 2002 και κέρδισε το Βραβείο Ακαδημίας 2003 για την Καλύτερη Ταινία Κινουμένων σχεδίων, ενώ το *Innocence: Ghost in the Shell* εμφανίστηκε στο Φεστιβάλ των Καννών του 2004.

## Προέλευση των anime (αρχές 1900 - 1922)

## Παραπομπές


Κατηγορία:Anime
Κατηγορία:Λήμματα που περιέχουν κείμενο στα ιαπωνικά
Νίκη-Κατερίνα Σιδηροπούλου

Η **Νίκη-Κατερίνα Σιδηροπούλου** (γεννημένη στις 11 Απριλίου 1974 στη Βουδαπέστη) είναι Ελληνίδα ξιφομάχος στο αγώνισμα του ξίφους μονομαχίας (επέ), και δευτεραθλήτρια Ευρώπης 2002. 

## Αθλητική σταδιοδρομία
Ως Niké Szidiropulosz, η Νίκη-Κατερίνα Σιδηροπούλου έχει κατακτήσει αργυρό μετάλλιο με την Ουγγαρία το 1991 στο Παγκόσμιο Πρωτάθλημα στην κατηγορία Cadet.

Το 2002, αγωνιζόμενη ως Ελληνίδα πλέον, κατέκτησε το αργυρό μετάλλιο στο ατομικό αγώνισμα του ξίφους μονομαχίας στο Ευρωπαϊκό Πρωτάθλημα στην Μόσχα.

Αγωνίστηκε στα γυναικεία αγωνίσματα της ξιφομαχίας επέ στους Ολυμπιακούς Αγώνες 1996 και 2004. Το 2004, πέρα από το ατομικό, συμμετείχε και στο ομαδικό με την Εθνική ομάδα ξίφους μονομαχίας γυναικών, η οποία κατέλαβε την 8η θέση, και επομένως θεωρείται ολυμπιονίκης. 

Έχει κατακτήσει μετάλλια σε διεθνείς διοργανώσεις, μεταξύ άλλων στο πλαίσιο παγκοσμίου κυπέλλου.

Αποσύρθηκε από την ενεργό δράση το 2008 και επανήλθε το 2011 στο Παγκόσμιο Κύπελλο της Βουδαπέστης στο Προολυμπιακό Τουρνουά στην Μπρατισλάβα το 2012 και στους Μεσογειακούς Αγώνες στην Ταραγόνα το 2018.

Έχει κατακτήσει πρωταθλήματα Ελλάδας τόσο στο ατομικό όσο και στο ομαδικό. 

Το όνομά της έχει δοθεί στο βαθμολογούμενο Κύπελλο Ελλάδος Ξίφους Μονομαχίας Ανδρών και Γυναικών «Ανδρέας Γερμακόπουλος – Νίκη Σιδηροπούλου» σε μια συνδιοργάνωση του Δήμου Παιανίας με τον Αθλητικό Όμιλο Αρίστων Παιανίας και την Ελληνική Ομοσπονδία Ξιφασκίας. 

## Μετάλλια

### Πανευρωπαϊκό Πρωτάθλημα

### Διεθνή πρωταθλήματα μικρότερων ηλικιών

### Άλλες διεθνείς διοργανώσεις

### Πανελλήνιο Πρωτάθλημα

### Πρωτάθλημα Ουγγαρίας

## Παραπομπές

Κατηγορία:Ελληνίδες αθλήτριες της ξιφασκίας
Κατηγορία:Ελληνίδες αθλήτριες
Τζέρσεϊ Σίτι

Το **Τζέρσεϊ Σίτι** (επίσημα: **η πόλη του Τζέρσεϊ**, αγγλικά: **Jersey City**) είναι πόλη στο Νιου Τζέρσεϊ των ΗΠΑ, η δεύτερη πολυπληθέστερη πόλη στην πολιτεία, μετά το Νιούαρκ. Είναι έδρα και μεγαλύτερη πόλη της Κομητείας Χάντσον. O πληθυσμός της πόλης ανέρχεται σε 262.075 κατοίκους (εκτιμήσεις για το 2019). Είναι η τρίτη πιο πυκνοκατοικημένη μεγάλη πόλη (άνω των 100.000 κατοίκων) στις ΗΠΑ (ύστερα από τη Νέα Υόρκη και το Σαν Φρανσίσκο), με 6.462 κατοίκους ανά τετραγωνικό χιλιόμετρο.

Το Τζέρσεϊ Σίτι συμπεριλαμβάνεται στη μητροπολιτική περιοχή της Νέας Υόρκης. Βρίσκεται στα βορειοανατολικά της πολιτείας Νιου Τζέρσεϊ, απέναντι από το Μανχάταν.

## Ιστορία
Το Τζέρσεϊ Σίτι έγινε πόλη των ΗΠΑ το 1838. Η πόλη άκμαζε για μεγάλο μέρος του 19ου και του 20ου αιώνα και έφτασε στην μεγαλύτερη ακμή της την δεκαετία του 1930. Τότε η πόλη ήταν υπό τον έλεγχο του διεφθαρμένου δημάρχου Φρανκ Χεγκ. 

Μετά τον θάνατο του Χεγκ, η πόλη βρέθηκε σε οικονομική ύφεση, όπως και οι περισσότερες πόλεις του Νιου Τζέρσεϊ. Στις αρχές του 20ου αιώνα όμως, η πόλη ξεκίνησε και πάλι αλματώδη ανάπτυξη.

## Διοίκηση
Δήμαρχος της πόλης τελεί ο Τζέιμς Σόλομον από τις 15 Ιανουαρίου 2026.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νιου Τζέρσεϊ
Κατηγορία:Έδρες κομητειών του Νιου Τζέρσεϊ
Αδέλα του Σαλούτσο

Η **Αδέλα** του Σαλούτσο (π. 995 - μετά το 1055) από τον Οίκο των Ομπερτένγκι ήταν μία ευγενής γυναίκα της Βόρειας Ιταλίας. Με τον γάμο της έγινε μαρκησία του Σαλούτσο.

## Βιογραφία
Οι γονείς της Αδέλας ήταν ο Αλβέρτος-Άτσο Α΄ μάργραβος του Μιλάνου και η Αδέλα του Μιλάνου.  Ο αδελφός της Αλβέρτος-Άτσο Β΄ διαδέχτηκε τον πατέρα τους ως μάργραβος του Μιλάνου και δύο γιοί του έγιναν ιδρυτές του Οίκου των Γουέλφων και του Οίκου των Έστε αντίστοιχα.

## Οικογένεια
Η Αδέλα παντρεύτηκε τον Άνσελμο Β΄ μάργραβο του Σαλούτσο,  με τον οποίο είχε τα ακόλουθα παιδιά: 
* Όττο Β΄.
* Ούγκο Β΄.
* Άνσελμ.

## Πρόγονοι

## Σημειώσεις

## Βιβλιογραφικές αναφορές
* U. Brunhofer, Arduin *von Ivrea.* *Untersuchungen zum letzten italienischen Königtum des Mittelalters* (Άουγκσμπουργκ, 1999).
* A. Thiele, *Erzählende genealogische Stammtafeln zur europäischen Geschichte Band III Europäische Kaiser-, Königs- und Fürstenhäuser* (RG Fischer Verlag, 1994).

## Πηγές
* Adele Markgräfin von Saluzzo (στα γερμανικά)

Κατηγορία:Ιταλοί ευγενείς
Κατηγορία:Οικογένεια Ομπερτένγκι
Κουνιγούνδη του Άλτντορφ

Η **Κουνιγούνδη**, γερμ. Kunigunde von Altdolf (επίσης γνωστή ως *Cunegonde* ή *Chuniza*, π. 1020 - 31 Αυγούστου 1054) ήταν μέλος του Σουαβικού κλάδου του Οίκου των Παλαιών Γουέλφων. Ήταν επίσης η πρόγονος του Οίκου του Γουέλφων.

## Βιογραφία
Η Kουνιγούνδη ήταν η μόνη κόρη του Γουέλφου Β΄ κόμη του Άλτντορφ και της Ίμιτσας των Αρντέν-Λουξεμβούργου, κόρης του Φρειδερίκου κόμη του Μόζελγκαου. Ονομάστηκε από τη θεία της μητέρας της, την Κουνιγούνδη των Αρντέν-Λουξεμβούργου, η οποία ήταν παντρεμένη με τον Ερρίκο Β΄ της Γερμανίας.  Αδελφός της ήταν ο Γουέλφος Γ΄ (απεβ. το 1055), το τελευταίο άρρεν μέλος του Οίκου των Παλαιών Γουέλφων.

Παντρεύτηκε π. 1035 τον Αλβέρτο-Άτσο Β΄ μάργραβο του Μιλάνου, Λούνι και Toρτόνα.  Ήταν ο μόνος γιος του Αλβέρτου-Άτσο Α΄ και της συζύγου του Αδέλας. Η προίκα της Κουνιγούνδης περιελάμβανε το κτήμα της *Ελιζίνα* (σύγχρονο Σολεζίνο), που ήταν μέρος της προίκας της Ίμιτσας. 

## Οικογένεια
Παντρεύτηκε τον Αλβέρτο-Άτσο Β΄ των Ομπερτιδών μάργραβο του Μιλάνου και είχαν έναν γιο:
* Γουέλφος Α΄ (1030-40 - απεβ. το 1101 στην Πάφο). Ονομάστηκε από τον θείο του Γουέλφο Γ΄ της Καρινθίας και Βερόνας, του οποίου τις ιδιοκτησίες αργότερα κληρονόμησε (ως Γουέλφος Α΄). Το 1070 ο Γουέλφος έγινε δούκας της Βαυαρίας (ως Γουέλφος Α΄), την οποίο κάποτε κυβερνούσε ο μεγάλος θείος της Ερρίκος Ε΄ των Αρντέν-Λουξεμβούργου.

## Βιβλιογραφικές αναφορές
* B. Schneidmüller: *Die Welfen.* *Herrschaft und Erinnerung (819–1252).* (Στουτγκάρδη, 2000)
* K. Baaken, «Elisina curtis nobilissima. Welfischer Besitz in der Markgrafschaft Verona und die Datierung der Historia Welforum, « *Deutsches Archiv* 55 (1999), 63-94
* *Heinrich der Löwe*, Insel-Verlag,

## Σημειώσεις

Κατηγορία:Οίκος των Γουέλφων
Κατηγορία:Μαργραβίνες της Γερμανίας
Εθελίνδη του Νόρντχαϊμ

Η **Εθελίνδη**, γερμ. Ethelinde von Nordheim (1050/1060 - μετά το 1075) από τον Οίκο του Νόρντχαϊμ ήταν κόρη του δούκα της Βαυαρίας και με τους γάμους της έγινε πρώτα δούκισσα της Βαυαρίας και μετά κόμισσα του Κάλβελαγκε στην Κάτω Σαξονία.

## Βιογραφία
Ήταν η πρώτη κόρη του Όθωνα δούκα της Βαυαρίας (κυβ. 1060-1070) και της συζύγου του Ρίχεντσας των Ετσονιδών, η οποία θεωρείται κόρη του Όθωνα Β΄ δούκα της Σουαβίας.

### Ο πρώτος γάμος
Το 1062, όταν ήταν το πολύ 12 ετών, η Εθελίνδη παντρεύτηκε τον Γουέλφο Α΄ δούκα της Βαυαρίας (γιο του Αλβέρτου-Άτσο Β΄ μαργράβου του Μιλάνου και της Κουνιγούνδης των Παλαιών Γουέλφων).  Το 1070 ο πατέρας τής Εθελίνδης, ο Όθων του Nόρντχαϊμ, κατηγορήθηκε ότι έλαβε μέρος σε μία συνωμοσία για τη δολοφονία του Ερρίκου Δ΄ και έτσι στερήθηκε το δουκάτο της Βαυαρίας. Ο Γουέλφος Α΄ απέπεμψε την Εθελίνδη και την έστειλε πίσω στον πατέρα της, τον οποίο διαδέχθηκε ως δούκας της Βαυαρίας.  Δεν είναι σαφές για ποιους λόγους διαλύθηκε ο γάμος τους· έπειτα η Eθελίνδη και ο Γουέλφος Α΄ έκαναν ο καθένας δεύτερο γάμο.

### Ο δεύτερος γάμος
Το 1070 ή μετά, η Eθελίνδη παντρεύτηκε για δεύτερη φορά με τον Χέρμαν Α΄ κόμη του Κάλβελαγκε στην Κάτω Σαξονία.  Το ζευγάρι είχε έναν γιο, τον Χερμαν Β΄ του Κάλβελανγκε (1075-1134).

## Οικογένεια
Παντρεύτηκε το 1062 τον Γουέλφο Α΄ των Ομπερτιδών/Γουέλφων δούκα της Βαυαρίας· δεν απέκτησαν απογόνους. Το 1070 διαζεύχθηκαν.

Μετά η εθελίνδη έκανε δεύτερο γάμο με τον Χέρμαν Α΄ κόμη του Κάλβελανγκε στην Κάτω Σαξονία και είχε τέκνο:
* Χέρμαν Β΄ 1075-1134, κόμης του Κάλβελανγκε.

## Βιβλιογραφικές αναφορές
* B. Schneidmüller, *Die Welfen.* *Herrschaft und Erinnerung* (Στουτγκάρδη, 2000).
* IS Robinson, *Henry IV της Γερμανίας, 1056-1106* (Cambridge, 2003).
* Κ.-Η. Lange, *Die Grafen von Northeim (950-1144).* *Politische Stellung, Genealogie und Herrschaftsbereich.* *Beiträge zur Geschichte des sächsischen Adels im Hochmittelalter* (Διατριβή, Kiel, 1958).

## Εξωτερικοί σύνδεσμοι
* Ethelinde von Northeim (στα γερμανικά)
* Ethelinde του Northeim

## Παραπομπές


Κατηγορία:Γερμανίδες δούκισσες
Κατηγορία:Γερμανίδες κόμισσες
Σοφία της Βαυαρίας (1105-1145)

Η **Σοφία** της Βαυαρίας (1105–1145) από τον Οίκο των Γουέλφων ήταν Γερμανίδα ευγενής και μοναχή, κόρη του δούκα της Βαυαρίας, που με τους γάμους της έγινε πρώτα δούκισσα του Τσέρινγκεν και μετά μαργραβίνα της Στυρίας.

## Βιογραφία
Ήταν η δεύτερη κόρη του Ερρίκου Θ΄ δούκα της Βαυαρίας και της Βουλφχίλδης των Μπίλουνγκ, κόρης του Μάγκνους δούκα της Σαξονίας.  Αδέλφια της ήταν ο Ερρίκος Ι΄ δούκας της Βαυαρίας, ο Γουέλφος ΣΤ΄ μάργραβος της Τοσκάνης, ο Κορράδος δούκας της Βαυαρίας και η Ιουδήθ σύζυγος του δούκα της Σουαβίας. 

Ο δεύτερος σύζυγός της Λεοπόλδος απεβίωσε το 1129, λίγο μετά την ίδρυση του αβαείου του Ράιν. Μετά το τέλος του, η Σοφία συνέχισε να χρηματοδοτεί το κτήριο της μονής. Εκείνη και ο Μπέρναρντ του Τρίξεν υπηρέτησαν ως επίτροποι της μαρκιωνίας της Στυρίας, έως ότου ο γιος της Όττοκαρ ενηλικιώθηκε το 1139. Στη μετέπειτα ζωή της ανέλαβε θρησκευτικούς όρκους και εντάχθηκε στο αβαείο του Άντμοντ. Απεβίωσε το 1145.

## Οικογένεια
Πρώτος σύζυγός της έγινε ο Μπέρτολντ Γ΄ δούκας του Τσέρινγκεν, ο οποίος σκοτώθηκε το 1122. 

Μετά το τέλος του πρώτου συζύγου της, παντρεύτηκε τον Λεοπόλδο των Ότακαρ μάργραβο της Στυρίας. Το 1124 γέννησε έναν γιο, τον:
* Ότοκαρ Γ΄ 1124-1164, μάργραβος της Στυρίας. Τελευταίος άρρην του Οίκου του.

## Παραπομπές σε πηγές

 
Κατηγορία:Οίκος του Τσέρινγκεν
Κατηγορία:Οίκος των Γουέλφων
Κατηγορία:Μαργραβίνες της Γερμανίας
Κατηγορία:Γερμανίδες δούκισσες
Κατηγορία:Πριγκίπισσες της Βαυαρίας
Ιωάννης Καλημέρης

Ο **Ιωάννης Καλημέρης** ήταν Έλληνας αγωνιστής και πολιτικός του 1821.

Ο Καλημέρης ήταν καπετάνιος και πλοιοκτήτης από τα Ψαρά, κατά την διάρκεια του απελευθερωτικού αγώνα ήταν πρόκριτος της νήσου. Ήταν γιος του Αναγνώστη Καλημέρη κι αδελφός του Δημητρίου, συγγενής του Νικολή Αποστόλη του οποίου το πραγματικό επώνυμο ήταν Καλημέρης.

Το 1823 από την Β΄ Εθνοσυνέλευση Άστρους εκλέχτηκε μέλος του Εκτελεστικού του 1823, της δεύτερης ελληνικής κυβέρνησης, όπου διορίσθηκε υπουργός των ναυτικών μαζί με τους Ιωάννη Λαζάρου και Γεώργιο Κιβωτό. 

## Παραπομπές


Κατηγορία:Έλληνες υπουργοί Ναυτικών
Κατηγορία:Καπεταναίοι του 1821
Χέλμουτ Γιοχάνες Λούντβιχ Μόλτκε

Ο **Χέλμουτ Γιοχάνες Λούντβιχ Μόλτκε** (*Helmuth Johannes Ludwig Graf von Moltke*, 25 Μαΐου 1848 - 18 Ιουνίου 1916), επίσης γνωστός ως Μόλτκε ο Νεότερος, ήταν Γερμανός στρατηγός και αρχηγός του Γενικού Επιτελείου Στρατού της Γερμανίας. Ήταν επίσης ο ανιψιός του στρατάρχη Χέλμουτ Καρλ Μπέρνχαρντ φον Μόλτκε, που συνήθως αποκαλείται Μόλτκε ο Πρεσβύτερος, προκειμένου να μην υπάρχει σύγχυση μεταξύ των δυο.

Αφού έγινε επικεφαλής του Γενικού Επιτελείου Στρατού, ο Μόλτκε ηγήθηκε των γερμανικών στρατευμάτων από την 1η Ιανουαρίου 1906 μέχρι τις 14 Σεπτεμβρίου 1914 κατά τους πρώτους μήνες του Α' Παγκοσμίου Πολέμου. Διαμάχη εξακολουθεί να προκαλεί η απόφαση της Γερμανίας να εισέλθει στον πόλεμο όσο και στην αποτυχία του Σχεδίου Σλίφεν.

## Περαιτέρω μελέτη
* Craig, Gordon A. *The politics of the Prussian army 1640-1945* (1955). Online free to borrow
* Foley, Robert T. "Preparing the German Army for the First World War: The Operational Ideas of Alfred von Schlieffen and Helmuth von Moltke the Younger." *War & Society* 22.2 (2004): 1-25. online
* Fromkin. David. *Europe's Last Summer: Who Started the Great War in 1914?* (2005)
* Herwig, Holger H. *The Marne, 1914: the opening of World War I and the battle that changed the world* (2011).
* Meyer, Thomas (Ed.). *Helmuth von Moltke, Light for the new millennium: Rudolf Steiner's association with Helmuth and Eliza von Moltke: letters, documents and after-death communications*. Rudolf Steiner Press, London, 1997. .
* Mombauer, Annika. *Helmuth von Moltke and the Origins of the First World War*. Cambridge University Press, 2001.
* 
* Tuchman, Barbara. *[[The Guns of August]]*, also published as *August 1914*, Macmillan Publishers, 1962.
* Zuber, Terence. *Inventing the Schlieffen Plan: German War Planning, 1871–1914*. Oxford University Press, 2002.
* 
* Helmuth Johannes Ludwig von Moltke: ''Erinnerungen, Briefe, Dokumente 1877-1916.'' Stuttgart 1922

## Παραπομπές


## Εξωτερικοί σύνδεσμοι
*

Κατηγορία:Γερμανοί στρατιωτικοί
Βουλφχίλδη της Σαξονίας

Η **Βουλφχίλδη**, γερμ.: Wulfhilde von Saxen von Billung (1072 - 29 Δεκεμβρίου 1126 στο αββαείο του Βάινγκαρτεν) από τον Οίκο των Μπίλλουνγκ ήταν κόρη του δούκα της Σαξονίας και με τον γάμο της έγινε δούκισσα της Βαυαρίας.

Η Βουλφχίλντε απεβίωσε το 1126 και τάφηκε στο αβαείο του Βάινγκαρντεν.

## Βιογραφία
Ήταν η πρώτη κόρη του Μάγκνους δούκα της Σαξονίας και της συζύγου του Σοφίας των Άρπαντ, κόρης του Μπέλα Α΄ της Ουγγαρίας.

Παντρεύτηκε τον Ερρίκο Θ΄ δούκα της Βαυαρίας.  Ως αποτέλεσμα αυτού του γάμου, ένα μέρος των περιουσιακών στοιχείων του Οίκου των Μπίλουνγκ περιήλθε στα χέρια του Οίκου των Γουέλφων. 

## Οικογένεια
Παντρεύτηκε τον Ερρίκο Θ΄ δούκα της Βαυαρίας και είχε τα ακόλουθα παιδιά:
* Ερρίκος Ι΄  π. 1108-1139, δούκας της Βαυαρίας.
* Κορράδος π.1105-1126, Κιστερκιανός μοναχός και άγιος.
* Σοφία 1105-1145, παντρεύτηκε πρώτα τον Μπέρτολντ Γ΄ δούκα του Τσέρινγκεν και μετά τον Λεοπόλδο μάργραβο της Στυρίας.
* Ιουδήθ  1100-1130, παντρεύτηκε τον Φρειδερίκο Β΄ των Γουέλφων δούκα της Σουαβίας.
* Ματίλντα (γενν. 1138), παντρεύτηκε πρώτα τον Ντήφολντ Δ΄ μάργραβο του Βόχμπουργκ (αποβ. 1130) και μετά τον Γκέμπχαρντ Γ΄ κόμη του Ζούλτσμπαχ (1188).
* Γουέλφος ΣΤ΄ 1115-1191, μάργραβος της Τοσκάνης και δούκας του Σπολέτο.
* Βουλφχίλδη, παντρεύτηκε τον Ροδόλφο Α΄ κόμη του Μπρέγκεντς (απεβ. 1160).

## Βιβλιογραφικές αναφορές


## Πηγές
* 

Κατηγορία:Δούκισσες της Βαυαρίας
Ούτα του Σάουενμπουργκ

Η **Ούτα** (, π.1115/20 - 1197) από τον Οίκο του Σάουμπουργκ ήταν κόρη του παλατινού κόμη του Ρήνου και με τον γάμο της έγινε μαργραβίνα της Τοσκάνης και δούκισσα του Σπολέτο. Έγινε κόμισσα του Σάουενμπουργκ suo jure από το 1151 ως το 1197. 

## Βιογραφία
Ήταν κόρη του Γκότφρηντ φον Καλβ παλατινού κόμη του Ρήνου και μία από τις πλουσιότερες κληρονόμους στη Γερμανία.  

Παντρεύτηκε τον Γουέλφο ΣΤ΄ μάργραβο της Τοσκάνης· τον γάμο είχε κανονίσει ο Ερρίκος Ι΄ δούκας της Βαυαρίας, αδελφός του γαμπρού. Μετά το τέλος του πατέρα της το 1131, ακολούθησε ένας σκληρός πόλεμος διαδοχής: την παλατινή κομητεία του Ρήνου διεκδικούσε ο Αδαλβέρτος, ανιψιός του γκότφρηντ και οι Γουέλφοι.  Η έριδα λύθηκε υπέρ της από τον ανιψιό του συζύγου της Γουέλφου ΣΤ΄, τον Φρειδερίκο Α΄ Χοενστάουφεν, το 1151. 

Ήταν η ιδρύτρια του αβαείου των Αγίων Πάντων στη Βάδη-Βυρτεμβέργη.

## Οικογένεια
Παντρεύτηκε τον Γουέλφο ΣΤ΄ των Γουέλφων μάργραβο της Τοσκάνης και δούκα του Σπολέτο και είχε τέκνο:
* Γουέλφος Ζ΄ π.1135-1167, δούκας του Σπολέτο. Απεβίωσε πριν τον πατέρα του.

## Παραπομπές


Κατηγορία:Σουηβοί ευγενείς